OpenLLM-France/wikimedia huggingface dataset:
# Gantt (Alabama)

Gantt Alabamako herri bat da. Covington konderrian kokatua dago. 2010ean 222 biztanle zituen, 131,9 kilometro koadrotan banatuta.

## Ikus, gainera

* Covington konderria

## Kanpo estekak

* Datuak: Q66663
# Foku (geometria)

Geometrian, konika baten fokua planoko puntu finko bat (edo batzuk) da. Ikusiko dugunez, kurba horren puntuekin erlazionatutako hainbat distantzia konstanteak izaten dira fokua erreferentzia hartuta.

## Zirkunferentziaren fokua

Zirkunferentziaren fokua zentroa da. Zirkunferentziaren puntu guztietatik zentrorainoko distantziak berdinak dira.

## Elipsearen fokuak

Elipsearen fokuak bi dira. Elipsearen edozein puntutatik fokuetarainoko distantzien batura konstantea da.

## Parabolaren fokua

Parabolaren fokua bakarra da. Parabolaren edozein puntutatik fokurainoko distantzia eta zuzentzaile izeneko zuzen finko baterainoko distantzia berdinak dira.

## Hiperbolaren fokuak

Hiperbolaren fokuak bi dira. Hiperbolaren edozein puntutatik fokuetarainoko distantzien kendura (balio absolutuan) konstantea da.

## Ikus, gainera

* Cassini-ren obaloa
* Kartesiar obaloa

## Kanpo estekak

* Datuak: Q3568
# Folda (Nordland)

Folda, Norvegiako fiordo bat da, Vestfjorden fiordoan amaitzen da. 60 kilometro luze ditu.
Nordland konderrian dago.
# Folda (Trøndelag)

Folda, Norvegialo Fiordo bat da. 75 kilometro luze ditu.
Trøndelag konderrian dago.
# Foku (argipena)

Foku hitzak adiera zenbait ditu:
* fisikan eta optikan, fokua, argi izpiak edo beste uhinak biltzen diren puntua, edota izpi eta uhin horien iturburua;
** optikan, foku-distantzia;
* fokua, argi izpiak norabide jakin baterantz igortzen dituen lanpara;
* medikuntzan eta albaitaritzan, infekzio-fokua;
* geometrian, foku, konika baten puntu adierazgarria.
* FOKU, fotokazetaritzako euskal argazki-agentzia
# Folcroft (Pennsylvania)

Folcroft Pennsylvaniako borough bat da. Delaware konderrian kokatua dago. 2010ean 6.606 biztanle zituen, 3,23 kilometro koadrotan banatuta.

## Ikus, gainera

* Delaware konderria

## Kanpo estekak

* Datuak: Q1134737
* Multimedia: Folcroft, Pennsylvania / Q1134737
# Folda (Angus)

Folda, Eskoziako herri bat da, Angus eskualdean.

## Kanpo estekak

* Datuak: Q5464268
# Frantses Beaumont

Frantses Beaumont Joan Beaumontekoaren semea eta Luis Leringo II. kondearen lehengusua. Albako Dukeari lagundu zion Nafarroako konkistan (1512). 1521. urtean Henrike erregearen osteei aurre egin zien Noainen; garaipena lortu zuen gudu hartan. Nafarroako mariskala izan zen harrezkero.
Zuhaitz genealogikoa :
Karlos Beaumontekoa
Joan Beaumont
Frantses Beaumont :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12257981
# Frantses Hizkuntzaren Eguna Nazio Batuetan

2010. urtez geroztik, NBEk Frantses hizkuntzaren Eguna Nazio Batuen Erakundean ospatzen du martxoaren 20an.

## Deskribapena

2010eko otsailaren 19an, Nazio Batuen Informazio Sailak Hizkuntzen Egunak NBEn abiarazi zituen bere prentsa-oharrean, martxoaren 20a ezarriz Nazio Batuen Frantziako Hizkuntzaren Eguna. Frantsesa munduan gehien hitz egiten diren hizkuntzetako bat da, eta NBEren hizkuntza ofiziala, Erakundearen sorreraz geroztik. NBEk sei hizkuntza ofizial ditu orain, 2010etik urtero ospatzen direnak: frantsesa martxoaren 20an, txinera apirilaren 20an, ingelesa apirilaren 23an, errusiera ekainaren 6an, gaztelania urriaren 12an eta arabiera abenduaren 8an.
Helburua NBEren komunitatean dauden sei hizkuntza ofizialetako bakoitzaren historia eta kulturarekiko kontzientzia eta errespetua areagotzea da. Nazio Batuen Hizkuntzen Egun hauek eleaniztasuna eta kultur aniztasuna sustatu eta goraipatu nahi dituzte, bai eta Erakundean erabiltzen diren hizkuntza ofizial guztien berdintasuna ere. Hizkuntza egun hauen datak Nazio Batuen Herritarren Informazio Sailak aukeratu ditu, haien esanahi sinboliko edo historikoaren arabera: frantses hizkuntzaren egunaren data, martxoaren 20, frankofoniaren nazioarteko egunarena da.
Aukeratutako datak, frantses hiztunen herrialde desberdinak biltzen dituen Frankofoniaren Nazioarteko Erakundearen sorreraren (1970) oroitzapena egiten du.
Frankofoniaren Nazioarteko Egunaren gaiak
| Urtea | Gaia |
| 2021 | «Emakume frankofonoak, Femmes francophones, Emakume erresilienteak» |

## Erreferentziak

* ↑ OBV/853-PI-1926 les « Journées de la langue à l’ONU ». 19 février 2010.
* ↑ Journée de la langue française aux Nations unies. 2018.

## Ikus, gainera

* Ama Hizkuntzaren Nazioarteko Eguna
* Elkarrizketarako eta Garapenerako Kultura Aniztasunaren Mundu Eguna
* Alfabetatzearen Nazioarteko Eguna
* Keinu Hizkuntzen Nazioarteko Eguna
* Itzulpengintzaren Nazioarteko Eguna
* Frankofonia
* Nazio Batuen hizkuntza ofizialak

## Kanpo estekak

* Datuak: Q7865423
# Frantses akadiera

Akadiera edo Frantsesa akadiera (frantsesez: Acadien) probintzia atlantikoetako Akadiarrek hitz egiten duten eskualdeko frantsesaren barietate-multzoa da, baita Quebeceko eskualde mugakide batzuetan (Chaleur Badia, Madeleine uharteak, Côte-Nord) eta Maineko Estatu Batuetan (Saint-Jean ibaiaren harana) ere.
Amerikako frantziar kolonizaziotik etorritako beste frantses hizkuntzaren eskualdeko aldaera batek bezala, bere bilakaerari jarraitu zion lehen kolonoek hitz egiten zuten frantsesarekin alderatuta, eta orain badira alde batzuk diaspora akadiaren bidez. Ezaugarri batzuk arkaikoak dira, baina beste batzuk berritzaileagoak dira. Arkaismoen artean, akadieraren ezaugarria Rabelais eta Molière-ren hiztegi eta ezaugarri nabarmen batzuk dira.
Kolono gehienak jatorriz Anjou, antzinako Poitou (Deux-Sèvres eta Vendée), Aunis, Touraine, Saintonge edo ipar Euskal Herrikoak dira, eta Mendebalde Handiko oil hizkunten eragina dago. XVII. mendeko Parisko frantsesaren desberdina da. Besteak beste, r kontsonante albokarria eta azken silabaren ebakera aditzaren forma pluralean hirugarren pertsonan.

## Kanpo estekak

* Datuak: Q415109
# Euphemia Haynes

Martha Euphemia Lofton Haynes (Washington Hiria, 1890eko irailaren 11a - ibidem, 1980ko uztailaren 25a) estatubatuar matematikari eta irakaslea izan zen. Matematiketan PhD lortu zuen lehen afroamerikar emakumea izan zen Amerikako Unibertsitate Katolikoak emanda (1943).

## Bizitza

Euphemia Lofton 1890an jaio zen Washingtonen, William S. Lofton eta Lavinia Day Loftonen alaba bakarra izanik. 1907an Washington D.C. Miner Normal School-ean graduatu zen hainbat sari lortuz 1909an. 1914an matematikako graduatua lortu zuen eta 1930ean masterra lortu zuen University of Chicago-an. 1943an matematikari lanean bere maila gorenera heldu zen doktoratua lortu baitzuen. Ameriketako Unibertsitate Katolikoak eman zion doktoratua Aubery Landry-k gainbegiratuta. Doktoratua hurrengo lanarekin lortu zuen: The Determination of Sets of Independent Conditions Characterizing Certain Special Cases of Symmetric Correspondences.
47 urtez egon zen matematika eskolak ematen Washingtoneko eskola ezberdinetan. Columbiako distritoko DC School Board-eko buru izan zen ere, hau lortzen aurreneko emakumea izan zen.
1959an erretiratu zen irakaskuntzatik baina Howards-eko unibertsitatean eman zituen klaseak ematen jubilazioan. 1980ean hil zen Washingtonen.
* Datuak: Q5410328
* Multimedia: Euphemia Lofton Haynes / Q5410328
# Euphlyctinides

Euphlyctinides Limacodidae familiako tximeleta genero bat da. Bere espezie tipoa Euphlyctinides rava da.

## Espezieak

| Espeziea | Egoera |
| Euphlyctinides aeneola | daturik gabe |
| Euphlyctinides albifusum | daturik gabe |
| Euphlyctinides indi | daturik gabe |
| Euphlyctinides laika | daturik gabe |
| Euphlyctinides pseudolaika | daturik gabe |
| Euphlyctinides rava | daturik gabe |

## Kanpo estekak

* Datuak: Q5410362
* Espezieak: Euphlyctinides
# GEU

GEU Arabako euskal hilabetekari bat izan zen. Euskarari eta euskal kulturari loturiko gaiak jorratzen zituen, Arabakoak eta Euskal Herrikoak batik bat. Hilero 3.000 ale inguru argitaratzen zituen, 2009ko abenduan iragarritako etenaldi arte.

## Historia

1992an sortu zen GEU Elkartearen ekimenez, aldizkariak GEU Gasteiz izena zuela. Aldizkariaren aurkezpen testuak honela zioen: «argi utzi nahi dugu euskara indartu eta zabaltzearekin batera, Gasteizko gizarte-bizitza, bertako gora-beherak, arazoak, gertaerak, etab. jasotzea dela gure asmoa [...].»
85. zenbakiaz gero, GEU izenera aldatu zuten. Eduki anitzak jorratzen zituen, besteak beste, kultura, euskalgintza, bidaiak, artea, umorea eta historia. Azalak eta zenbaki bereziak izan ezik, zuri-beltzez argitaratzen zuten. 2007ko maiatzean 15 urte bete zituen 173. zenbaki berezi eta koloredunaren argitalpenarekin.
Zuzendaria Estitxu Breñas Gonzalez de Zarate zen.

### Etenaldia

2009ko abenduan aldizkariaren argitaratzea eten egingo zutela iragarri zuten, batez ere arazo ekonomikoengatik.

## Ikus, gainera

* Alea (aldizkaria)

## Erreferentziak

* ↑ Estitxu Breñas: «GEU aldizkariak, gero arte... nik, agur...», 2009-12-09.

## Ikus, gainera

* Euskarazko aldizkarien zerrenda

## Kanpo estekak

* Datuak: Q12258049
# GEU Elkartea

Geu elkartea Gasteizko euskaldunak biltzeko asmoz 1992an sortutako elkartea da. Elkartearen helburu nagusia euskararen erabilera sustatu eta haren inguruan sortutako komunitatea sendotzea da.

## Lan ildo nagusiak

GEU elkarteak esparru askotan sustatzen ditu euskarari lotutako jarduerak. Egitasmo nagusiak hauek dira:
* GEUrekin mendira: Mendirako txangoak antolatzen dituen taldea da.
* Gasteizko Irakurle Kluba: Aldizka biltzen den taldea euskaraz idatzitako edo euskarara itzulitako liburuen inguruan aritzeko, liburuaren egilearen beraren parte hartzearekin.
* Kultur Errota: Kultura eta aisialdi jardueren programa, urte osoan hiriko hainbat gunetan garatzen dena.
* Gasteizko Euskararen Agenda: Gasteizen eta Araban euskaraz antolatzen diren jarduera guztien bilduma.
* Gasteizko Mintzalaguna: Euskara praktikatu nahi dutenen topagunea, aldizkako topaketen bidez eta laguntzaile batekin euskarazko etorria hobetzeko.

## Hedabideak

1992tik 2009ra GEU (Geu Gasteiz) izeneko aldizkaria kaleratu zuen elkarteak. 2012an Hirinet izeneko proiektu multimedia jarri zuen abian, Internet bidezko komunikazioari garrantzi berezia emanez. 2014ko amaieran, berriz, Alea aldizkari astekaria argitaratzen hasi zen.

## Oihaneder

Elkarteak, Gasteizko Kafe Antzokia Plataformako beste talde batzuekin eta Udalarekin batera Oihaneder Euskararen Etxea 2014ko urrian zabaldu zuten, Montehermoso edo Oihaneder jauregian hain zuzen ere. Bertan, kultur ekimenak antolatzea eta euskaldun komunitatearen bilgune izatea dituzte helburu nagusi.

## Ikus, gainera

* Topagunea
* Arabako euskara

## Kanpo estekak

* alea.eus aldizkariaren webgune ofiziala
* geuelkartea.euswebgune ofiziala
* Datuak: Q12258051
# GEZKI-Gizarte Ekonomia eta Zuzenbide Kooperatiboaren Institutua

GEZKI Institutua (edo Gizarte Ekonomia eta Zuzenbide Kooperatiboaren Institutua), diziplina arteko Unibertsitate-institutua da, 1986an UPV/EHUn sortu zena. Bere helburu nagusia Euskal Herrian nabarmena den Gizarte Ekonomiako eta mugimendu kooperatiboko erakundeen gaineko ezagutzan eta hedapenean sakontzea da.
Lau jarduera-ardatzetan aritzen da: ikerkuntza, prestakuntza, hedapena eta interkooperazioa. Lantzen dituzten ikerketa-ildoak hauek dira:
* Demokrazia eta langileen parte hartzea enpresan
* Ekonomia sozial eta solidarioa eta berrikuntza soziala
* Gizarte ekonomiako erakundeen gobernantza eta zuzenbidea
* Gizarte ekonomiaren sustapenerako politika publikoak
* Globalizazioa eta kooperatiben nazioarteratzea
EHUko Zuzenbide Fakultatea eta Eusko Jaurlaritzako Lan, Osasun, eta Giza Segurantza Sailaren arteko lankidetza hitzarmen bitartez. Ondoren, 1999ko Urriaren 19an, Eusko Jaurlaritzako Hezkuntza, Unibertsitate eta Ikerketa Sailak, 355/1999 Dekretuaren bidez, GEZKI formalki eta behin betikotasunez eratzea erabaki zuen.
Karlos Santamaria Zentroko ikerketa taldeen solairuan kokatzen da Institutuaren egoitza, Elhuyar Plaza 2, 20018 helbidean, Donostian.
Zuzendaritza-taldea Aitor Bengoetxea Alkorta eta Aitziber Etxezarreta Etxarri irakasleek osatzen zuten 2021ean.

## Erreferentziak

* ↑ «GEZKI - UPV/EHUko Gizarte Ekonomia eta Zuzenbide Kooperatiboaren Institutua» www.gezki.eus (Noiz kontsultatua: 2021-06-23).
* ↑ «GEZKI - UPV/EHUko Gizarte Ekonomia eta Zuzenbide Kooperatiboaren Institutua» www.gezki.eus (Noiz kontsultatua: 2021-06-23).

## Kanpo estekak

* Webgune ofiziala
* GEZKI UPV/EHU kanala Youtuben
* @GEZKI_ kontua Twitterren. (GEZKI (UPV/EHU))
* Datuak: Q107329003
# GE Building

GE Building, Ameriketako Estatu Batuetako New York hirian dagoen Art Déco estiloko bulego etxe orratz bat da. Guztira 259 metro eta 70 solairu dauzka, eta 1933an amaitu zuten eraikitzen. Rockefeller Center-eko eraikin nagusia da. Art Déco estiloko etxe orratz altu gehienek ez bezala, GE Building eraikinak ez dauka bere goialdea orratz batekin errematatuta.
1988ra arte, RCA Building izena zeukan, eraikineko erakunde garrantzitsuena Radio Corporation of America zelako. 1988an GE Building izena jarri zitzaion; hots, General Electric-ek RCA korporazioa berrerosi eta bi urte geroago.
GE Building New Yorkeko eraikin ospetsuen eta ezagunenetakoa da.
Associated Architects arkitekto taldeak diseinatu zuen.

### "Top of the Rock": eraikinaren goialdeko behatokia

Eraikinaren goialdean behatoki bat dago, "Top of the Rock" deiturikoa. 75 milioi dolarreko zaharberritze-lanak egin ondoren, 2005eko azaroaren 1ean ireki zitzaion berriro ere publikoari. Behatokia diseinatuta dago transatlantiko baten kubiertarekin antzekotasuna izan dezan. Bisitariei New York hiriaren ikuspegi miresgarria eskaintzen die, Empire State eraikineko 86. solairuko behatokiarekin norgehiagokan.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinari buruzko informazioa.
* Datuak: Q680614
* Multimedia: 30 Rockefeller Plaza / Q680614
# GFAM Lurra

GFAM Lurra edo Groupement Foncier Agricole Mutuel du Pays Basque gazteak laborantzan plantatzeko eta dauden etxaldeak mantentzeko behar diren lurrak erosteko Ipar Euskal Herriko laborari batzuek sortutako elkartea da.

## Historia

1979an sortua, urte horretan garatu zuen lehen ekimena: jabeak saltzen zituenez lurrik gabe geratzeko arriskua zuen laborari bati laguntza eman zion, maileguek lurrak eta etxebizitza aldi berean erostea uzten ez ziotelako. Jabearekin prezioa negoziatzeaz gain, lurren erosketa elkarteak ordaindu eta balizko eraikina laborariak ordaintzea adostu zuten. Hortik aurrera antzeko beste 12 ekintza egin ditu; haietako zortzitan eraikinik ez zuten 8 baserri oso eskuratu ditu. 19 familia etxaldeetatik bizitzea lortu du.
Hauxe da GFAM Lurraren ekimenen zerrenda; ekoizpen mota eta non egin zen azaltzen da.
* 1979: ardiak, txahalak eta artoa Bithiriñan.
* 1981: baratzegintza Ahurtin eta behi esnedunak Arruetan.
* 1984: ardi gasna Arrosan.
* 1987: haragitako behiak Bastidan.
* 1988: ardi gasna Amendüzen.
* 1989: behi esnedunak Makean.
* 1990: behi esnedunak Armendaritzen.
* 1991: ardi gasna Lakarrin.
* 1995: mahastizaintza Irulegin.
* 2000: ahuntzak eta gasna Aintzila eta Lohitzünen.
* 2007: ardi esnedunak Ainharben. Etxaldearen izenagatik "Kako afera" deitu den eta hedabideen arreta erakarri zuen urteetako ika-mika baten ondoren laborari batzuek ez zituzten behar zituzten lurrak galdu.
Horrekin batera kontzientziatzeko lanean jardun du, lurraren benetako balioaz (lan tresna izateaz gain guztion ondasuna dela azpimarratuz) hausnarketa bultzatzeko asmoz.

## Ezaugarriak

Bere sorreran eman zen eztabaidaren ostean "lur" kontzeptuaz hau izan zen elkarte honek adostu zuen definizioa: "Lurra ondasun kolektiboa izan beharko lukeen laborariaren esku ezarritako lan tresna bat da."
Elkartearen helburu nagusiak:
* Lur sailak etorkizuneko belaunaldiei uzten lagundu eta laborantzarako gorde dadila lan egitea.
* Harremanak sortzea laborariak ez direnekin, lurraren arazoaz kontzientzia har dezaten.
* Familiatik kanpo bizi diren laborariei laguntza ematea.
* Lurra eta etxebizitzaren etorkizunari buruzko hausnarketa instituzioetara eramatea.
Erabakiak kide guztiek parte hartzen duten batzarren bidez adosten dira. Lur sailak 1700 bat lagunen ekarpen ekonomikoen bitartez erosi dira; adibidez Kako etxaldearen lurrak erosteko behar ziren 165.000 euroak lortzeko 63 euroko 2600 zati saltzea pentsatu zuten.
Bere egoitza Donapaleuko Lapitz Hotza karrikako 32 zenbakian dago; beste elkarte batzuekin partekatzen du, elkartea kide den Arrapitz federazioarekin besteak beste.

## Erreferentziak

* ↑ Mapa elkartearen webgunean.
* ↑ Kako afera elkartearen webgunean.
* ↑ Elkartearen webgunetik.
* ↑ Albistea Garan.
* ↑ Frantsesez rue de la Bidouze.

## Ikus, gainera

* Arrapitz
* Biharko Lurraren Elkartea

## Kanpo estekak

* (Frantsesez) Elkartearen webgunea.
* (Frantsesez) GFAM Lurra Hemenen webgunean.
* Datuak: Q12258052
# Festus (Missouri)

Festus Missourieko hiri bat da. Jefferson konderrian kokatua dago. 2010ean 11.602 biztanle zituen, 14,78 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q966396
* Multimedia: Festus, Missouri / Q966396
# Festus Mogae

Festus Gontebanye Mogae (Serowe, Bechuanalandia, 1939ko abuztuaren 21a) botswanar politikaria da. Botswanako 3. presidentea izan zen 1998tik 2008ra.
Ekonomia ikasi zuen Erresuma Batuan, Oxford eta Sussexeko unibertsitateetan, eta bere herrialdean funtzionario gisa lan egin zuen Nazioarteko Diru Funtserako eta Botswanako Bankurako lan egin aurretik. Finantza ministroa izan zen 1989tik 1998ra, eta presidenteordea 1991tik 1998ra.
Quett Masireren ondorengoa izan zen presidentetzan 1998an. Hurrengo urtean hauteskunde orokorrak irabazi zituen Botswanako Alderdi Demokratikoarekin. 2004an berriro hautatu zuten.
2008ko apirilean dimititu zuen eta Seretse Khama Ian Khama presidenteordea izan zen haren oinordekoa.
* Datuak: Q193238
* Multimedia: Festus Mogae / Q193238
# Filosofoen harri

Filosofoen harria edo sorgin-harria Antzinaroko jakintsu zenbaitek eta alkimistek metal jakin batzuk urre eta zilar bihurtzeko helburuarekin bilatu zuten substantzia bat da. Batzuetan, bizitzaren elixirraren propietateak zituela ere uste zen, hala nola hilezkortasuna eta gaztetzea.

## Kanpo estekak

* Datuak: Q182053
* Multimedia: Philosopher's stone / Q182053
# Filoxenita

Filoxenita mineral bat da.

## Ezaugarriak

Filoxenita elementu kimiko mineralaren formula kimikoa hau da: ${\ce {(K,Na,Pb)4(Na,Ca)2(Mg,Cu)3(Fe^{3+}0.5Al0.5)(SO4)8}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Philoxenite: Mineral information, data and localities.» www.mindat.org (Noiz kontsultatua: 12-05-2019).
# Filosofo bat planetarioari buruz irakasten

Filosofo bat planetarioari buruz irakasten (ingelesez: A Philosopher Lecturing on the Orrery) 1766ko Joseph Wright of Derby ingeles margolariaren oihalean egindako olio pintura bat da. Margolanean maisu bat ikasle talde txiki bati astronomia lezioak irakasten irudikatzen da.
Gaur egun Ingalaterrako Derby hiriko Derbiko Museoa eta Arte Galerian ikusgai dago.

## Kanpo-estekak

* Datuak: Q1651874
* Multimedia: Philosopher Lecturing on the Orrery / Q1651874
# Filotes

Greziar mitologian, Filotes, adiskidetasuna eta maitasuna pertsonifikatzen zituen daimon bat zen, fisikoa edo sexua ere izan zitekeelarik.
Nix edo Gauaren alaba zen, bere kabuz edo Eterrekin izana.
Filotesen erabat aurkakoak, Neikeak ziren, borroka eta leihen daimonak.

## Kanpo estekak

* Datuak: Q975581
# Filozoa

Filozoa Opisthokontaren barrueko talde monofiletiko bat da. Animaliak bere barnean daude, hala nola euren ahaide zelulabakarrik gertukoenak, hau da, Fungiri edo Mesomycetozoatik urrunago dauden organismoak Animaliatik baino.

## Kladograma

* Datuak: Q1131559
# Filottrano

Filottrano Italiako udalerri bat da. Anconako probintzian kokatuta dago, Markak eskualdean. 8.917 biztanle ditu, 71,2 kilometro koadroko azaleran banatuta.

## Mugakideak

Filottranok honako udalerri hauekin egiten du muga:
Appignano Jesi Montefano Santa Maria Nuova Cingoli Osimo

## Kanpo estekak

* Datuak: Q124029
* Multimedia: Filottrano / Q124029
# Filosofo

Filosofo Filosofia gaietan aditua da, filosofia doktrina bat eratzen duen pentsalaria. Hitza antzinako grezierazko φιλόσοφος (philosophos) hitzetik dator, "jakintzaren maitale" esan nahi duena. Bai "filosofo" bai "filosofia" terminoak Pitagoras greziarrak asmatu zituen.
Egun filosofiaren arlo nagusiak (estetika, etika, epistemologia, logika, metafisika, teoria sozial edo filosfia politiko) landu dituen edozein intelektual izendatuko dugu baina lehen zentsu zabalagoa zuen eta artez, historiaz, ekonomiaz, soziologiaz, psikologiaz, hizkuntzalaritzaz, antropologiaz, teologiaz edo politikaz arduratzen ziren.

## Erreferentziak

* ↑ Lur entziklopedietatik hartua.
* ↑ Shook, John R.. (2010). Dictionary of Modern American philosophers. (online. argitaraldia) New York: Oxford University Press doi:10.1093/acref/9780199754663.001.0001. ISBN 9780199754663. OCLC .686766412.

## Ikus, gainera

* Filosofoen zerrenda

## Kanpo estekak

* Datuak: Q4964182
* Multimedia: Philosophers / Q4964182
# GMM Grammy

GMM Grammy Public Company Limited (thailandieraz: จีเอ็มเอ็ม แกรมมี่ edo G"MM' Grammy) Thailandiako entretenimendu konpainiarik handiena da. Thailandiako aisialdiaren industriaren %70eko kuota duela aldarrikatzen du. Grammy artisten artean Thongchai McIntyre, Silly Fools eta Loso daude. Musika negozioaz gain, konpainiak kontzertuen produkzioan, artisten zuzendaritzan, zinema eta telebista ekoizpenean eta argitalpenetan parte hartzen du.

## Kanpo estekak

* Datuak: Q4923294
* Multimedia: GMM Grammy / Q4923294
# GLONASS

GLONASS (siglak errusieraz: ГЛОНАСС; ГЛОбальная НАвигационная Спутниковая Система; Global'naya Navigatsionnaya Sputnikovaya Sistema) sateliteen bidezko nabigazio sistema globala da. Errusian Sobiet Batasunaren garaian garatu zen, eta GPS estatubatuarraren eta etorkizuneko proiektu Galileo europarraren baliokidea da.

## Sistemaren egitura

24 satelitez osatuta dago. Hiru plano orbitaletan kokaturik, bakoitzean 8 satelitek, 25510 erradioarekin, 64.8 graduko inklinazioarekin, orbita zehatza jarraitzen dute. Glonass-en konstelazio orbitak lurraren inguruan biratzen du, 19.100 km-ko altitudean eta orbitari bira bat emateko 11 ordu eta 15 minutu behar dituelarik gutxi gora-behera.

## Jabegoa eta garapena

Sistema Errusiar Federazioko Defentsa Ministerioaren Menpe dago, eta sateliteak, bertako espazio-jardueretan ohikoa den moduan Kazakhstango Tyuratam basetik jaurti dituzte.

## Kanpo estekak

* Datuak: Q486250
* Multimedia: GLONASS / Q486250